游西塔寺分韵得處字
作者：謝逸
朝代：宋

paragraphs: 西風脫木葉，感時煎百慮。
癡坐北窗底，哦詩不能句。
同舍二三子，邀我城南去。
風於湖上亭，臨流坐箕踞。
菡萏晚紅垂，冷香襲巾屨。
湖西青蓮界，竹陰有微路。
老僧迎我笑，洗鉢供匕箸。
齋厨野飯香，園蔬摘朝露。
清言洗心胸，幸免杯酒汙。
人生會合難，駛若風中霧。
明晨想茲游，凄凉在何處。